Newcastle har en 17 dagers kamppause fra ligaspillet i England og skal på treningsleir til Spania.

De ønsker en treningskamp under oppholdet på La Manga, og LSK er valgt som motstander.

– En tøff utfordring

Det har lenge vært åpent hvem LSK skal møte i sin treningskamp under sin ukelange treningsleir. Mye tydet på at det ville bli russiske Rubin Kazan, men tirsdag ble det bekreftet at LSK skal møte Newcastle.

– Det blir morsomt for oss å møte Newcastle. En fin utfordring for spillerne våre som er i oppkjøring å møte et lag som er midt i sesong, sier sportsdirektør Torgeir Bjarmann.

Newcastle ligger på plassen over nedrykksstreken i Premier League, og de har en viktig vår foran seg. Flere nye spillere skal spilles inn i mannskapet til manager Steve Mc Claren.

LES OGSÅ: Låner Rindarøy - vurderer Cascante!

Møter toppet mannskap?

Siden Newcastle både er slått ut av FA-cupen og har fått utsatt ligaoppgjøret mot Manchester City på grunn av ligacupfinalen (28. februar), får de nå sjansen til å trene godt sammen i den mer enn to uker lang kamppausen.

Det vil derfor neppe være noe dårlig mannskap LSK blir satt opp mot på La Manga lørdag 20. februar.

Newcastle trenger denne treningskampen i sin oppkjøring til seriekampen mot Stoke 2. mars.

Det er ikke første gang LSK og Newcastle møtes. I 2006 møttes de to klubbene i Intertoto-cupen. Det endte 1-1 i oppgjøret på St. James' Park etter at Robert Koren hadde scoret LSKs mål.

I returoppgjøret foran nesten 9.000 tilskuere på Åråsen vant engelskmennene 3-0.

Se LSK-Sarpsborg på rb.no

LSK møter Sarpsborg i LSK-hallen førstkommende lørdag i en kamp som sendes direkte på rb.no fra klokka 11.45.

Det er også gjort endringer på flere av de andre treningskampene til LSK. Se oversikten her!

SE OVERSIKT:

Treningskampene 2016

Tippeligaen 2016

UNDER: Se høydepunktene fra LSK og FFK!

UNDER: Se hele oppgjøret mellom LSK og FFK!